OpenLLM-France/wikimedia huggingface dataset:
# Les Buch

Les Buch és un grup punk rock format el 2017 a Terrassa, que es caracteritza per les lletres irreverents, la veu trencada, els tempos ràpids i la crítica social.

## Trajectòria

Les Buch va néixer com un projecte personal de Marina Comelles, que va triar el nom perquè era el cognom de la seva àvia, amb qui tenia molt bona relació i era música. Va escriure algunes cançons, va fer-ne el logotip i va buscar les altres integrants. Format inicialment per Marina Comelles, Núria Tort i Anna López, més endavant van incorporar la guitarrista Marisa Torrent per a donar certs matisos a les cançons i aconseguir una major potència.
El 2020 guanyaren el premi Joventut del Sona9, el concurs per a grups novells organitzat per Enderrock, iCat, TV3 i la Generalitat de Catalunya, amb un directe potent en què aconseguiren presentar fins a nou cançons en vint minuts. El mateix any, van gravar el seu segon EP, Monstres, amb melodies fresques, ritmes ràpids i produït per Joana Serrat a Bucbonera Studios, a partir del qual iniciaren una intensa gira de concerts en sales, festes majors i festivals.
El 2022, es va produir un canvi de baixista a la banda en què Laura Valdés va substituir Núria Tort. Ja amb la nova integrant gravaren el seu primer LP, Crit de guerra, produït a l'EM Estudi de Xavi Escribano, el bateria del grup The Anti-Patiks. Aquest disc compta amb 10 cançons, cadascuna d'elles representada amb un símbol a la portada obra de la il·lustradora Romina Molist, aborda temàtiques com el feminisme i la salut mental.

## Integrants

* Marina Comelles: veu, guitarra i composició
* Marisa Torrent: guitarra
* Laura Valdés: baix
* Joan Aparicio: bateria
* Núria Tort: baix (2017-2022)
* Anna López: bateria (2017-2023)

## Discografia

* Ens estan matant (EP, autoeditat, 2019)
* Monstres (EP, autoeditat, 2021)
* Crit de guerra (LP, autoeditat, 2022)

## Referències

* ↑ «Sona9 - Les Buch». TV3, 31-10-2020. [Consulta: 4 juny 2021].
* ↑ «Cada vegada es veuen més grups formats per dones, però encara som minoria. Ja és hora de fer un salt endavant i sense por». underground.cat. [Consulta: 9 gener 2022].
* 1 2 Sàenz, Consol. «Molts grups de noies tenim el feminisme com a lema perquè ens toca de prop». Enderrock.cat, 01-10-2021. [Consulta: 1r desembre 2022].
* ↑ «El quartet contundent de Les Buch». Enderrock.cat, 19-08-2020. [Consulta: 4 juny 2021].
* ↑ «Reïna, guanyadors del 20è Sona9». Enderrock.cat, 18-11-2020. [Consulta: 4 juny 2021].
* ↑ Núñez, Sergi. «La pressió constant per ser productius no hauria de fer-nos ocupar tot el nostre temps ni treure'ns la son». Enderrock.cat, 25-11-2022. [Consulta: 1r desembre 2022].
* ↑ «Ens estan matant! - Biblioteca Virtual». BibliotecaVirtual - Diputació de Barcelona, 21-09-2021 [Consulta: 11 abril 2023].
* ↑ Ventura, Enric. «Les Buch enllesteixen «Crit de guerra», el primer llarga durada del grup», 13-10-2022. [Consulta: 1r desembre 2022].
# Drusberg

El Druesberg (o Drusberg) és una muntanya de 2.282 metres situada al Cantó de Schwyz a Suïssa. Es troba a la frontera entre la zona de caminades i d'esquí de Hoch-Ybrig i el Cantó de Glarus.

## Referències

* ↑ «Mapa de Suïssa» (en anglès). Confederació Helvètica. [Consulta: 7 abril 2024].
# Peter Jørgensen

Peter Jørgensen (Hillerød, 2 d'abril de 1907 - Vålse, 27 d'agost de 1992) va ser un boxejador danès que va competir durant la dècada de 1930.
El 1932 va prendre part en els Jocs Olímpics de Los Angeles, on guanyà la medalla de bronze de la categoria del pes semipesant del programa de boxa, en perdre en semifinals contra David Carstens i guanyar en el combat per la tercera posició a William Murphy.

## Referències

* ↑ «Peter Jørgensen Olympic Results». sports-reference.com. Arxivat de l'original el 18 d’abril 2020. [Consulta: 19 gener 2019].
# Linda Watson

Linda Watson (15 de setembre de 1955) va ser una jugadora d'hoquei sobre herba zimbabuesa que va competir durant la dècada de 1970. També destacà en tanques i curses de velocitat.
El 1980 va prendre part en els Jocs Olímpics de Moscou, on guanyà la medalla d'or en la competició d'hoquei sobre herba.

## Referències

* 1 2 «Linda Watson Olympic Results». sports-reference.com. Arxivat de l'original el 18 d'abril 2020. [Consulta: 15 juny 2019].
# Carl Thaulow

Carl Gustav Thaulow (Oslo, 23 d'octubre de 1875 - Oslo, 30 de maig de 1942) va ser un regatista noruec que va competir a començaments del segle xx.
El 1912 va prendre part en els Jocs Olímpics d'Estocolm, on va guanyar la medalla d'or en la categoria de 12 metres del programa de vela, a bord del Magda IX.

## Referències

* ↑ «Gustav Thaulow Olympic Results». sports-reference.com. Arxivat de l'original el 2015-09-30. [Consulta: 8 març 2017].
* ↑ Hoffstad, Einar «Thaulow, (Carl) Gustav». Merkantilt biografisk leksikon. Hvem er hvem i næringslivet? [Oslo], 1935, pàg. 847 [Consulta: 8 març 2017].
# Walter Campbell

Walter Islay Hamilton Verschoyle-Campbell (Dublín, 14 d'octubre de 1886 – Dublín, 11 de juliol de 1967) va ser un jugador d'hoquei sobre herba irlandès que va competir a principis del segle xx.
El 1908 va prendre part en els Jocs Olímpics de Londres, on va guanyar la medalla de plata en la competició d'hoquei sobre herba, com a membre de l'equip irlandès.

## Referències

* ↑ «Walter Campbell Olympic Results». sports-reference.com. Arxivat de l'original el 18 d’abril 2020. [Consulta: 14 novembre 2015].
# Andrzej Szymczak

Andrzej Szymczak (Konstantynów Łódzki, 8 de setembre de 1948 - Konstantynów Łódzki, 6 de setembre de 2016) fou un porter d'handbol polonès que va competir entre les dècades de 1960 i 1980.
A nivells de clubs jugà al Sokół Konstantynów Łódzki (1964-1965), Włókniarz Konstantynów Łódzki (1966-1970), Śląsk Wrocław (1970-1971), Anilana Łódź (1971-1976 i 1981-1984), Voest Linz SBL (1977-1980) i HC Berchem (1984-1985). Guanyà la lliga polonesa de 1983 i dues copes poloneses, el 1973 i 1977.
Amb la selecció polonesa jugà 234 partits entre 1967 i 1984. El 1972 va prendre part en els Jocs Olímpics de Múnic, on fou desè en la competició d'handbol. Quatre anys més tard, als Jocs de Mont-real, guanyà la medalla de bronze en la mateixa competició. El 1982 guanyà la medalla de bronze al Campionat del món d'handbol que es va disputar a la República Federal Alemanya.

## Referències

* 1 2 Andrzej Szymczak Arxivat 2019-06-08 a Wayback Machine. a olimpijski.pl
* ↑ «Andrzej Szymczak Olympic Results». sports-reference.com. Arxivat de l'original el 13 de desembre 2012. [Consulta: 8 juny 2019].
# Lipòtids

Els lipòtids (Lipotidae) són una família de cetacis del grup dels odontocets. Tres de les quatre espècies que formen aquest clade porten extintes des del Pliocè i la quarta, el dofí de riu xinès, està extinta o en perill crític. La UICN és partidària d'aquesta última opció. El dofí de riu xinès és un dofí d'aigua dolça endèmic del riu Iang-Tsé, mentre que els exemplars prehistòrics d'aquest grup vivien a les aigües costaneres d'allò que avui en dia és Califòrnia i la Baixa Califòrnia.

## Referències

* ↑ Entrada «Lipotidae» de la Paleobiology Database (en anglès). [Consulta: 20 desembre 2022].
* ↑ Smith, B. D.; Zhou, K.; Wang, D.; Reeves, R. R.; Barlow, J.; Taylor, B. L.; Pitman, R. Lipòtids. UICN 2012. Llista Vermella d'espècies amenaçades de la UICN, edició 2012, consultada el 18 gener 2013.
* ↑ Barnes, L. G «Fossil odontocetes (Mammalia: Cetacea) from the Almejas Formation, Isla Cedros, Mexico» (PDF) (en anglès). PaleoBios, 42, 1984, pàg. 1–46.
Espècies vivents de cetacis :
Regne Animalia  · Embrancament Chordata  · Classe Mammalia  · Infraclasse Eutheria  · Superordre Laurasiatheria  · (sense categoria) Artiodactyla  · (sense categoria) Whippomorpha :
Subordre Mysticeti :
Subordre Odontoceti (continua més avall) :
Subordre Odontoceti (contina més amunt) :
# Tomàs Muniesa Arantegui

Tomàs Muniesa Arantegui (Barcelona, 1952) és un directiu de banca i antic sindicalista català
Llicenciat en Ciències Empresarials i màster en Direcció d'Empreses per ESADE, va iniciar la seva trajectòria a La Caixa l'any 1976, on va començar com a responsable sindical de Comissions Obreres quan Josep Vilarasau presidia l'entitat.
Va ser director general del grup assegurador i de gestió d’actius de CaixaBank entre el 2011 i el 2018. És vicepresident de Caixabank des del 2018. És conseller dominical de Caixabank, en representació del principal accionista, la Fundació La Caixa, i ostenta els càrrecs de vicepresident de les companyies d'assegurances VidaCaixa i SegurCaixa Adeslas. A més, és membre del patronat d'ESADE Fundació i conseller d'Allianz Portugal.
El 30 d'octubre de 2024 es va anunciar que a partir de l'1 de gener de 2025, assumirà el càrrec de president no executiu de CaixaBank, rellevant José Ignacio Goirigolzarri, qui renuncia voluntàriament després de liderar l'entitat des de la fusió amb Bankia el 2020.

## Referències

* 1 2 3 Martín, Albert. «Tomàs Muniesa, el sindicalista que va fer el cim del primer banc català». Ara, 30-10-2024. [Consulta: 30 octubre 2024].
* 1 2 3 Hidalgo, Cristina. «Tomás Muniesa prendrà el relleu a Goirigolzarri en la presidència de CaixaBank». El Nacional, 30-10-2024. [Consulta: 30 octubre 2024].
* 1 2 Contreras, Eva «Tomás Muniesa coge el testigo de Goirigolzarri en CaixaBank con una presidencia "no ejecutiva"». El Economista, 30-10-2024.
* ↑ Casas, Josep Maria. «Tomás Muniesa, home de la plena confiança d'Isidre Fainé que sempre ha estat a La Caixa». On Economia, 30-10-2024. [Consulta: 31 octubre 2024].
# Sentinelle sud

Sentinelle sud és una pel·lícula francesa del 2022 dirigida per Mathieu Gerault i protagonitzada per Niels Schneider, Sofian Khammes, India Hair i Denis Lavant.

## Argument

Dos soldats francesos acabats d'arribar de la Guerra de l'Afganistan es veuen forçats a reintegra-se a la vida civil i afrontar l'esquerpa realitat dels seus traumes.

## Referències

* ↑ «Crítica: Sentinelle sud» (en castellà), 01-04-2022. [Consulta: 6 novembre 2024].
* ↑ «Le Palmarès du FIFSJL2021» (en francès). fifsaintjeandeluz. [Consulta: 12 febrer 2022].
* ↑ «Niels Schneider de retour au Festival International du Film de Saint Jean-de-Luz pour le film Sentinelle sud - France Bleu» (en francès), 07-10-2021. [Consulta: 6 novembre 2024].
* ↑ «SENTINELLE SUD». [Consulta: 6 novembre 2024].
# Svend Olsen

Svend Olsen (Lodbjerg Parish, 17 d'octubre de 1908 - Hundested, 13 de desembre de 1980) fou un aixecador danès que va competir durant la dècada de 1930.
El 1932 va prendre part en els Jocs Olímpics de Los Angeles, on guanyà la medalla de plata en la prova del pes semipesant, per a aixecadors amb un pes inferior a 82,5 kg, del programa d'halterofília. El mateix any va establir set rècords en dos temps, arrancada i pes total, però el darrer d'ells no va ser ratificat. El 1933 es retirà.

## Referències

* ↑ «Svend Olsen Olympic Results». sports-reference.com. Arxivat de l'original el 18 d'abril 2020. [Consulta: 5 desembre 2018].
* ↑ Svend Olsen. chidlovski.net
# Lini Söhnchen

Lini Söhnchen (Witten, 19 de juliol de 1897 - 2 de juny de 1978) va ser una saltadora alemanya que va competir a començaments del segle xx.
El 1928 va prendre part en els Jocs Olímpics d'Amsterdam, on fou sisena en la prova del trampolí de 3 metres del programa de salts.
El 1927 guanyà la medalla de plata en la prova de trampolí de 3 metres als Campionats d'Europa de Bolonya. En el seu palmarès també destaquen 8 campionats nacionals de trampolí entre 1921 i 1929.

## Referències

* 1 2 «Lini Söhnchen Olympic Results». sports-reference.com. Arxivat de l'original el 17 d’abril 2020. [Consulta: 9 gener 2019].
# Charles Arentz

Charles Archer Arentz (Kabelvåg, Vågan, Nordland, 8 de novembre de 1878 - Stavern, Larvik, Vestfold, 25 de setembre de 1939) va ser un regatista noruec que va competir a començament del segle xx. El 1920 va participar en els Jocs Olímpics d'estiu d'Anvers, on va guanyar la medalla d'or en els 10 metres (1919 rating) del programa de vela, a bord del Mosk II.

## Referències

* ↑ «Charles Archer Arentz Olympic Results». sports-reference.com. Arxivat de l'original el 16 de desembre 2012. [Consulta: 28 setembre 2017].
# Walter Corbett

Walter "Watty" Samuel Corbett (Wellington, Shropshire, 26 de novembre de 1880 – Birmingham, 23 de novembre de 1960) va ser un futbolista anglès que va competir a començaments del segle xx. Jugà com a defensa i en el seu palmarès destaca una medalla d'or en la competició de futbol dels Jocs Olímpics de Londres de 1908.
A la selecció britànica jugà un total de 3 partits, en què no marcà cap gol. El 1908 també jugà tres partits amb la selecció anglesa.

## Referències

* ↑ «Walter Corbett Olympic Results». sports-reference.com. Arxivat de l'original el 13 de desembre 2012. [Consulta: 21 febrer 2016].
* ↑ Fitxa de Walter Corbett Arxivat 2015-04-16 a Wayback Machine. a fifa.com
* ↑ Fitxa de Walter Corbett a eu-football.info
# André-Jacques Marie

André-Jacques Marie (Caup d'Alh, 14 d'octubre de 1925) fou un atleta francès, especialista en curses de tanques, que va competir durant les dècades de 1940 i 1950.
El 1948 va prendre part en els Jocs Olímpics d'Estiu de Londres, on quedà eliminat en sèries dels 110 metres tanques del programa d'atletisme.
En el seu palmarès destaca una medalla d'or en la prova dels 110 metres tanques del Campionat d'Europa d'atletisme de 1950, per davant Ragnar Lundberg i Peter Hildreth, i cinc campionats nacionals (1947, 1948, 1949, 1950 i 1951). Millorà en tres ocasions el rècord nacional dels 110 metres tanques, fins a situar-lo en 14.4" el 1949. Aquest rècord no fou superat fins al 1956 per Edmond Roudnitska.

## Millors marques

* 110 metres tanques. 14.4" (1949)

## Referències

* 1 2 André-Jacques Marie a Sports Reference (arxivat)
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 15 abril 2020].
* ↑ European Championships (Men). GBR Athletics. Consulta 2020-05-08.
* ↑ Les finalistes des championnats de France - 1888 à 1969 a cdm.athle.com
* ↑ «les Records». [Consulta: 19 maig 2020].
* ↑ Waśko, Janusz (1953-). Athletics national records evolution 1912-2012 : golden century of IAAF records. GreenArt Jacek Kardasz, 2013, p. 75. ISBN 978-83-62033-30-0.
* ↑ «Track and Field Statistics». [Consulta: 8 maig 2020].
# Lorenzo Bernucci

Lorenzo Bernucci (Sarzana, província de La Spezia, 15 de setembre de 1979) és un ciclista italià, professional del 2002 al 2010. S'especialitza en curses d'un dia, malgrat que la seva victòria més important va ser una etapa del Tour de França del 2005.
Va néixer el 15 de setembre del 1979 a Sarzana. Va debutar a les files del Landbouwkrediet-Colnago, fins que el 2005 va marxar al Fassa Bortolo. Tanmateix, el patrocinador de l'equip va deixar de patrocinar-lo al final de la temporada, i el T-Mobile Team va aconseguir fitxar el jove ciclista italià. El 2007 va ser expulsat de l'equip per un control positiu a la Volta a Alemanya, i posteriorment sancionat durant un any per l'UCI.
El 2008 va tornar a competir, però dos anys després, en un registre a casa seva, els carabinieri varen trobar substàncies prohibides. El Tribunal Nacional Antidopatge d'Itàlia el va suspendre per 5 anys.
Físicament, mesura 1,80 i pesa 70 kg; té una gran similitud amb Joan Antoni Flecha, cosa que ha fet que ambdós hagin estat confosos més d'una vegada.

## Palmarès

* 2000
** 1r al Gran Premio della Liberazione
** 1r al Tríptic de les Ardenes i vencedor d'una etapa
* 2001
** 1r al Giro del Casentino
** 1r al Giro del Valdarno
* 2005
** 1r al Trittico Lombardo
** Vencedor d'una etapa del Tour de França

### Resultats al Giro d'Itàlia

* 2002. 76è de la classificació general
* 2003. 72è de la classificació general
* 2007. 64è de la classificació general

### Resultats al Tour de França

* 2005. 62è de la classificació general. Vencedor d'una etapa

### Resultats a la Volta a Espanya

* 2005. 85è de la classificació general
* 2006. Abandona (13a etapa)
* 2007. Abandona (4a etapa)

## Referències

* ↑ «El T-Mobile acomiada Bernucci per un cas de dopatge i impedeix que surti avui a la Vuelta a Espanya». vilaweb.cat, 04-09-2007 [Consulta: 13 desembre 2014].
* ↑ «Registran los domicilios de Petacchi y Bernucci en un control antidopaje». Marca.com, 04-04-2010 [Consulta: 13 desembre 2014].
* ↑ «El CONI impone 5 años de sanción a Bernucci». mundodeportivo.com, 08-02-2011 [Consulta: 13 desembre 2014].

## Enllaços externs

* Fitxa a www.sitiodeciclismo.net
# Shuhei Nishida

Shuhei Nishida (en japonès: 西田 修平; transliteració: Nishida Shūhei) (Nachi, Districte de Higashimuro, Prefectura de Wakayama, Imperi japonès 1910 - Tòquio (Japó) 1997) fou un atleta japonès, especialista en salt de perxa i guanyador de dues medalles olímpiques.

## Biografia

Va néixer el 21 de març de 1910 al poble de Nachi, situat avui dia a la vila de Nachikatsuura, dins de la Prefectura de Wakayama, que en aquells moments formava part de l'Imperi japonès i avui dia del Japó.
Va morir el 13 d'abril de 1997 a la seva residència de Tòquio, capital del Japó.

## Carrera esportiva

Va participar, als 22 anys, en els Jocs Olímpics d'Estiu de 1932 realitzats a Los Angeles (Estats Units), on va aconseguir guanyar la medalla de plata en la competició masculina de salt de perxa. En els Jocs Olímpics d'Estiu de 1936 realitzats Berlín (Alemanya nazi) va aconseguir finalitzar la competició en segon lloc empatat amb el seu company i amic Sueo Ōe. Els dos tingueren l'oportunitat de realitzar un nou salt per veure qui guanyava la medalla de plata, però ambdós refusaren en senyal de competitivitat. Finalment Nishida fou guardonat amb la medalla de plata i Ōe amb la medalla de bronze.
Nishida és, juntament amb Yūko Arimori i Kōji Murofushi, l'únic atleta japonès que ha guanyat més d'una medalla olímpica.
# Carl-Ebbe Andersen

Carl-Ebbe Andersen (Roskilde, 19 de gener de 1929 - Roskilde, 14 de juny de 2009) fou un remer danès que va competir durant la dècada de 1940.
El 1948 va prendre part en els Jocs Olímpics de Londres on, fent equip amb Finn Pedersen i Tage Henriksen, guanyà la medalla d'or en la prova de dos amb timoner del programa de rem. N'era el timoner.
En el seu palmarès també destaca una medalla de bronze al Campionat d'Europa de rem de 1947 i tres campionats nacionals.

## Referències

* ↑ «Carl-Ebbe Andersen Olympic Results». sports-reference.com. Arxivat de l'original el 30 de novembre 2009. [Consulta: 30 juliol 2019].
# Lionel Laurent

Lionel Laurent (Moûtiers, 10 d'octubre de 1964) és un biatleta francès, ja retirat, que va competir durant les dècades de 1980 i 1990.
El 1992 va prendre part en els Jocs Olímpics d'Hivern d'Albertville, on fou quaranta-setè en la prova dels 20 quilòmetres del programa de biatló. Dos anys més tard, als Jocs de Lillehammer disputà dues proves del programa de biatló. Guanyà la medalla de bronze en el relleu 4x7,5 quilòmetres, formant equip amb Thierry Dusserre, Patrice Bailly-Salins i Hervé Flandin, mentre en la prova dels 20 quilòmetres fou trenta-dosè.
En el seu palmarès també destaca una medalla de plata i dues de bronze en els set Campionats del món de biatló que disputà.

## Referències

* 1 2 «Lionel Laurent Olympic Results». sports-reference.com. Arxivat de l'original el 2019-08-30. [Consulta: 10 març 2020].
* ↑ Fitxa a Unió internacional de biatló
# Christian Jebe

Christian Fredrik Jebe (Oslo, 23 de juny de 1876 - Oslo, 24 de març de 1946) va ser un regatista noruec que va competir a començaments del segle xx. El 1912 va prendre part en els Jocs Olímpics d'Estocolm, on va guanyar la medalla d'or en la categoria de 8 metres del programa de vela. Jebe navegà a bord del Taifun junt a Thomas Aas, Andreas Brecke, Torleiv Corneliussen i Thoralf Glad.

## Referències

* ↑ «Christian Jebe Olympic Results». sports-reference.com. Arxivat de l'original el 6 de març 2016. [Consulta: 28 febrer 2017].
# Johnny Douglas

John "Johnny" William Henry Tyler Douglas (Clapton, Londres, 3 de setembre de 1882 – davant la costa del far Læsø Trindel, Dinamarca, 19 de desembre de 1930) va ser un jugador de criquet, futbolista i boxejador anglès que va competir a primers del segle xx.
El 1908 va prendre part en els Jocs Olímpics de Londres, on guanyà la medalla d'or de la categoria del pes mitjà del programa de boxa, en guanyar la final contra Reginald Baker. Anteriorment, el 1905, havia guanyat el títol de l'ABA de 1905. Entre el 1911 i 1925 jugà amb l'equip nacional anglès de criquet, del qual fou capità en 18 ocasions.
Va morir en un naufragi al davant la costa del far Læsø Trindel, Dinamarca, junt al seu pare i vint passatgers més mentre tornaven de Finlàndia de comprar fusta.

## Referències

* 1 2 «John Douglas Olympic Results». sports-reference.com. Arxivat de l'original el 13 d’abril 2012. [Consulta: 6 novembre 2015].
* ↑ «Player Profile: Johnny Douglas at Cricket Archive». Cricketarchive.com. [Consulta: 8 maig 2014].
# André Gaboriaud

André Gaboriaud (Gémozac, 1 de maig de 1895 - Meschers-sur-Gironde, 23 de novembre de 1969) va ser un tirador d'esgrima francès que va competir durant la dècada de 1920.
El 1928 va prendre part en els Jocs Olímpics d'Amsterdam, on guanyà la medalla de plata en a competició de floret per equips del programa d'esgrima.

## Referències

* ↑ «André Gaboriaud Olympic Results». sports-reference.com. Arxivat de l'original el 17 d'abril 2020. [Consulta: 15 juliol 2018].
# Geochelone gymnesica

Geochelone gymnesica (abans Cheirogaster gymnesica) és una tortuga gegant extinta endèmica de l'illa de Menorca que habità al Miocè superior.
Dorothea Minola Bate, el 1914, descrigué a Menorca aquesta nova forma de tortuga gegant fòssil, que va denominar Testudo gymnesious. Més tard (1974), el seu nom fou revisat per Auffenberg, que la va anomenar Geochelone gymnesica.
L'espècie fou trobada en dos jaciments per Bate (Cala Es Pou i Caló dels Morts). Més recentment s'ha trobat un tercer jaciment al Cap de Binibeca.

## Referències

* Rèptils i amfibis de les Balears. Joan Mayol. pàgina 219
* Fauna malacológica asociada a "Cheirogaster gymnesica" (Bate, 1914): implicaciones biogeográficas. Josep Quintana. Bolletí de la Societat d'Història Natural de les Balears, ISSN 0212-260X, Nº. 38, 1995, pàgs. 95-120
* http://www.raco.cat/index.php/ActaGeologica/article/view/75064/97894 PDF
# Francesco De Bonis

Francesco de Bonis (Isola del Liri, Laci, 14 d'abril de 1982) és un ciclista italià. Va debutar com a professional el 2008 a l'equip Gerolsteiner. Bon escalador, es va donar a conèixer durant la disputa del Tour de Romandia, en què guanyà una etapa i la classificació de la muntanya.
El 17 de juny de 2009 fou suspès pel seu equip, el Serramenti PVC Diquigiovanni per haver-se-li obert un procediment disciplinari per irregularitats en el passaport biològic. Per altra banda donà positiu en un control antidopatge per EPO CERA durant el Giro d'Itàlia, sent anunciat el resultat a l'octubre. El Tribunal nacional antidopatge del Comitè Olímpic Italià va dictaminar una sanció de dos anys i una multa de 13.000 euros, sent el primer esportista sancionat pel seu passaport biològic. Fins al 17 de juny de 2011 no pot tornar a córrer.

## Palmarès

* 2007 (amateur)
** 1r al Gran Premi Folignano
** 1r al Trofeo Internazionale Bastianelli
* 2008
** Vencedor d'una etapa del Tour de Romandia i vencedor de la classificació de la muntanya

### Resultats al Giro d'Itàlia

* 2009. 84è de la classificació general

## Referències

* ↑ La UCI investiga a Astarloa, Serrano y Lobato por posibles dopajes a marca.com (17 de juny de 2009)
* ↑ De Bonis dio positivo por EPO en el Giro a marca.com (7 d'octubre de 2009)
* ↑ El italiano De Bonis es el primer sancionado por irregularidades en su pasaporte biológico a marca.com (27 de maig de 2009)

## Enllaços externs

* Fitxa de Franceco de Bonis a sitiodeciclismo.net
# Gustave Wuyts

Gustave Marius L. Wuyts (27 de febrer de 1903 – 13 de gener de 1979) va ser un esportista belga que va competir a començaments del segle xx. Especialista en el joc d'estirar la corda, guanyà la medalla de bronze als Jocs Olímpics de 1920 a Anvers.

## Referències

* ↑ «Gustave Wuyts Olympic Results». sports-reference.com. Arxivat de l'original el 25 d’agost 2011. [Consulta: 22 juny 2017].